6. ΑΠΟΦΑΣΙΣ ΥΠΟΥΡΓΟΥ ΕΘΝΙΚΗΣ ΑΜΥΝΗΣ Αριθ. 873958 της 5 Μαρτ./ 5 Μαΐου  1955 (ΦΕΚ Β΄ 84) Περί συγκροτήσεως και λειτουργίας παρά τω Α.Ο.Ο.Α. υπηρεσίας ασκήσεως ελέγχου επί των δαπανών και εν γένει διαχειρίσεως της περιουσίας του. Έχοντες υπ’ όψει: α)Τας διατάξεις του άρθρ. 5 του Ν.Δ. 2906/1954 «περί τροποποιήσεως και συμπληρώσεως του .Ν. 1563/1950». β)Τας διατάξεις του άρθρ. 18 του Κανονισμού Εσωτερικής Υπηρεσίας του Α.Ο.Ο.Α. γ)Την από 1.2.55 εισήγησιν του Διοικητικού Συμβουλίου του Α.Ο.Ο.Α., αποφασίζομεν: Α.Δια την λεπτομερή και συνεχή άσκησιν ελέγχου των διαχειριστικών πράξεων του Α.Ο.Ο.Α. και της εν γένει διαχειρίσεως της περιουσίας αυτού συνιστάται παρ’ αυτώ υπηρεσία Ελέγχου υπό τον τίτλον «ΤΜΗΜΑ ΕΛΕΓΧΟΥ ΚΑΙ ΕΚΚΑΘΑΡΙΣΕΩΣ ΔΑΠΑΝΩΝ» υπαγόμενον απ’ ευθείας εις την Γενικήν Διεύθυνσιν τούτου και απαρτιζομένη εξ Αξ/κών του Στρατού Ξηράς, Θαλάσσης και Αέρος. Του τμήματος τούτου προΐσταται Ανώτερος Μόνιμος ή Έφεδρος εκ μονίμων Αξιωματικός εκ των Σωμάτων Οικονομικών Υπηρεσιών ή Ελέγχου, ενός των τριών Κλάδων του Υπουργείου Εθνικής Αμύνης αποσπώμενος παρά τω Α.Ο.Ο.Α. δια διαταγής ημών. Ούτος είναι ο κυρίως υπεύθυνος δια την καλήν λειτουργίαν του Τμήματος συμφώνως προς τα δια της παρούσης αποφάσεως καθοριζόμενα, αναφέρεται δε εις την Γενικήν Διεύθυνσιν του Α.Ο.Ο.Α. επί πάσης ανωμαλίας ήτις ήθελεν υποπέσει εις την αντίληψιν του εκ του διενεργουμένου συμφώνως προς τας διατάξεις της παρούσης ελέγχου, προτείνων τα ληπτέα μέτρα. Εις το τμήμα τούτο προορισμός του οποίου είναι η άσκησις ελέγχου επί πάσης διαχειριστικής πράξεως από απόψεως νομιμότητος, προβλέψεως εν τω Προϋπολογισμώ υπάρξεως των κεκανονισμένων δικαιολογητικών και ακριβείας ποσού και γενικώς επί της εν γένει διαχειρίσεως της περιουσίας του Α.Ο.Ο.Α., ανάγονται ειδικώτερον αι εξής αρμοδιότητες και ευθύναι: 1.Ο έλεγχος και η θεώρησις προ της εκτελέσεώς των απάντων των υπό του Λογιστηρίου του Α.Ο.Ο.Α. εκδιδομένων προς τακτοποίησιν δαπανών ενταλμάτων, επιταγών ή εντολών πληρωμής και των συνοδευόντων ταύτα δικαιολογητικών. 2.Ο έλεγχος και η θεώρησις εν τω σχεδίω απάντων των υπό των διαφόρων υπηρεσιών του Α.Ο.Ο.Α. συντασσομένων εγγράφων πάσης φύσεως δι’ ων αναλαμβάνονται υποχρεώσεις του Α.Ο.Ο.Α. απέναντι τρίτων. 3.Ο έλεγχος και η θεώρησις προ της εκτελέσεώς του παντός υπό της λογιστικής υπηρεσίας του Α.Ο.Ο.Α. εκδιδομένου γραμματίου, εντολής ή εγγράφου αφορώντος είσπραξιν χρημάτων υπέρ του Α.Ο.Ο.Α. εξ οιασδήποτε αιτίας. 4.Η παρακολούθησις, ο έλεγχος και η θεώρησις των δικαιολογητικών των αποστελλομένων εις τον Α.Ο.Ο.Α. παρά των διαφόρων Στρατιωτικών Μονάδων, της Τραπέζης, της Ελλάδος και γενικώς παρά παντός τρίτου και αφορώντων ενεργηθείσας παρ’ αυτών εισπράξεις εκ συνδρομών, συνεταιρ. μερίδων, τοκοχρεωλυτικών δόσεων δανείων, εισφορών υπέρ Α.Ο.Ο.Α. κλπ., κατ’ εντολήν και δια λογαριασμόν του. 5.Ο έλεγχος και η θεώρησις των υπό των διαφόρων μετά του Α.Ο.Ο.Α. συναλλασσομένων Τραπεζών αποστελλομένων αντιγράφων ή αποσπασμάτων τρεχουμένων λογ/σμών καταθέσεων ή εκκαθαρίσεως ειδικών λογ/σμών. 6.Ο έλεγχος και η θεώρησις προ της εξοφλήσεως πάσης πιστοποιήσεως εκτελέσεως έργων και η παρακολούθησις των λογαριασμών των εργολάβων αναδόχων έργων του Α.Ο.Ο.Α. 7.Η παρακολούθησις και ο έλεγχος των χορηγουμένων υπό των Τραπεζών ή ετέρων Οργανισμών εγγυήσεων υπέρ των πελατών των δια συμμετοχήν των εις διαγωνισμούς λήψιν προκαταβολών, ανάληψιν δεκάτων, προπληρωμήν αγοραζομένων υλικών, τηρουμένου ειδικού βιβλίου λαμβανομένων εγγυήσεων. 8.Η παρακολούθησις της τακτοποιήσεως των χορηγουμένων υπό του Α.Ο.Ο.Α. προκαταβολών εις εργολάβους, προμηθευτάς και γενικώς εις τρίτους συμπεριλαμβανομένων και των υπαλλήλων του Α.Ο.Ο.Α. 9.Η άσκησις τακτικού ελέγχου της Ταμιακής Υπηρεσίας ως και της Διαχειρίσεως υλικών της Κεντρικής Υπηρεσίας ως και των Παραρτημάτων του Α.Ο.Ο.Α. 10.Ο έλεγχος της ακριβούς χαρτοσημάνσεως απάντων των δικαιολογητικών εισπράξεων και πληρωμών συμφώνως προς την εκάστοτε ισχύουσαν Νομοθεσίαν. 11.Η παρακολούθησις και ο έλεγχος της εισπράξεως και εγκαίρου αποδόσεως των υπέρ του Δημοσίου, Ι.Κ.Α. και λοιπών Οργανισμών νομοθετημένων κρατήσεων και εισφορών. 12.Ο έλεγχος των υπό του Λογιστηρίου ενεργουμένων λογιστικών εγγραφών και η παρακολούθησις της κανονικής καταχωρήσεως εις τε τα κύρια και βοηθητικά βιβλία. Σελ. 705 55 Αυτόνομος Οικοδομικός Οργανισμός  Αξιωματικών 36.Θ.β.6 13.Η παρακολούθησις της εκτελέσεως του Προϋπολογισμού και ο έλεγχος περί του εάν δια πάσαν πραγματοποιουμένην δαπάνην υπάρχει πρόβλεψις εν τω Προϋπολογισμώ και δεν εξαντληθή η σχετική πίστωσις. 14.Ο έλεγχος και η θεώρησις γενικώς από απόψεως νομιμότητος παντός εγγράφου έχοντος σχέσιν προς την Οικονομικήν Υπηρεσίαν του Α.Ο.Ο.Α. 15.Ο έλεγχος και η θεώρησις των δικαιολογητικών   της    χορηγήσεως δανείων ως και της προσωρινής ή οριστικής παραχωρήσεως οικοπέδου οικιών και διαμερισμάτων εις τους μετόχους του Α.Ο.Ο.Α. ως προς την νομιμότητα και πληρότητα τούτων ως και την ακρίβειαν της κοστολογήσεως τούτων και του καθορισμού των τοκοχρεωλυτικών δόσεων. 16.Η τήρησις των δια την διεξαγωγήν της Υπηρεσίας του Τμήματος αναγκαιούντων βιβλίων και η συνεχής ενημέρωσις τούτων. 17.Πάσα άλλη αρμοδιότης και ευθύνη, αίτινες έχουσιν σχέσιν προς την άσκησιν ελέγχου επί των δαπανών και της εν γένει διαχειρίσεως της περιουσίας του Α.Ο.Ο.Α. και αίτινες καθορισθήσονται δι’ εκδοθησομένου ειδικού κανονισμού Εσωτερικής Υπηρεσίας του Τμήματος τούτου συμφώνως προς το άρθρ. 15 του Α.Ν. 1563/1950. Β.Δια τον έλεγχον των υπό της Λογιστικής Υπηρεσίας του Α.Ο.Ο.Α. καταρτιζομένων εις το τέλος εκάστης χρήσεως ετησίων ΙΣΟΛΟΓΙΣΜΟΥ και ΑΠΟΛΟΓΙΣΜΟΥ μετά των οικείων αναλύσεων των αποτελεσμάτων χρήσεως και απογραφής των περιουσιακών στοιχείων, καθ’ έκαστον έτος συνιστάται δια διαταγής ημών εκδιδομένης τη προτάσει του Δ.Σ. του Α.Ο.Ο.Α. Επιτροπή αποτελουμένη εκ τριών ανωτέρων Αξ/κών προερχομένων εκ του Οικονομικών Υπηρεσιών ή Ελέγχου του Στρατού Ξηράς, Θαλάσσης και Αέρος υπό την Προεδρίαν του αρχαιοτέρου, και ενός ανωτέρου υπαλλήλου της Τραπέζης της Ελλάδος οριζομένου υπό ταύτης τη αιτήσει του Α.Ο.Ο.Α. Η έκθεσις της Επιτροπής υποβάλλεται εις το Υπουργείον Εθνικής Αμύνης υπό του Προέδρου αυτής. Τα μέλη της Επιτροπής δια την τοιαύτην έκτακτον απασχόλησίν των δικαιούνται αποζημιώσεως καθοριζομένης δι’ αποφάσεως του Δ.Σ. του Α.Ο.Ο.Α. Η διάταξις αύτη ισχύει και δια τα μέλη της δυνάμει της υπ’ αριθ. 11658/16.11.54 Διαταγής μου συγκροτηθείσης Επιτροπής Ελέγχου των ΙΣΟΛΟΓΙΣΜΟΥ και ΑΠΟΛΟΓΙΣΜΟΥ του παρελθόντος οικονομικού έτους. Σελ. 706